1-eurone münt

1-eurone münt on euroalas käibiv münt.

See münt käibib eurotsoonis alates 2002. aastast.

Euromündi esikülg (avers) on kõigil riikidel ühine, kuid tagakülje (revers) kujundus on igal eurotsooni riigil erinev.

Üheeuroseid münte on 2010. aasta septembri seisuga ringluses 6,290 miljardit.

 Kujundus 
Münt koosneb kahest sulamist. Sisemine ring koosneb kolmest kihist: kupronikkel, nikkel ja kupronikkel ning välimine osa on nikkelpronksist. See annab mündile kaks värvi. Mündi läbimõõt on 23,25 mm, paksus 2,33 mm ja kaal 7,5 grammi. Mündi serv on vahelduvalt rihveldatud.

 Ühine külg 
Esikülje kujundas Belgia kunstnik Luc Luycx, kes võitis vastava üleeuroopalise konkursi. Sellel on kujutatud Euroopa kaarti, kus pole peal Islandi. Euroopa idapiir kulgeb mündil läbi Bosporuse väina, Ukraina ja Valgevene keskosa ning Skandinaavia põhjaosa. Kaarti läbivad mere kohalt 6 põhja-lõuna-suunalist joont, mis katkevad maa kohalt. Kõige läänepoolsem joon kulgeb umbes Oslo–Elba meridiaanil, kõige idapoolsem umbes Laadoga–İstanbuli joonel. Joonte mõlemas otsas on täht, kokku on tähti 12 ja need on sellised kui Euroopa Liidu lipul. Risti üle kaardi on idas suurelt sõna EURO ja läänes number 2. Küprose kõrval on disaineri initsiaalid LL.

Eurotsooni laienemise tõttu 2007–2009 Sloveenia, Küprose, Malta ja Slovakkiaga muudeti 2007 euromündi esikülje kujundust, lisades kaardile Küprose ja Malta. Küpros on rohkem läänes kui peaks ja Maltat on suurendatud, et see mündil näha oleks.

Rahvuslik külg
Rahvuslikul küljel peab olema riigi tähis. Esimeses, 2002. aasta kujunduses puudus Belgia ja Soome kujunduses riigi tähis; see puudus parandati 2007 välja tulnud teises kujunduses, kus lisati vastavalt tähed BE ja FI.
 Kirjeldus Pilt  AustriaMündil on Austria helilooja Wolfgang Amadeus Mozarti portree, mis kujundab Austria mainet muusikamaana.   BelgiaBelgia euromündid kujundas Turnhouti kunstiakadeemia direktor Jan Alfons Keustermans. Ringluses on kaks mündiseeriat, mõlemad kehtivad maksevahendina. Müntidel on kujutatud kuninga Albert II portreed ja tema monogrammi. Siseosas on mündi väljalaskeaasta. 1. seeria (2002–2007) 2. seeria (2008–)  EestiMündil on kujutatud Eesti kaarti.   HispaaniaMündil on kujutatud kuningas Juan Carlos I portreed. Mündi kujundas Luis José Díaz. 1. seeria (1999–2009) 2. seeria (2010–)  IirimaaIirimaa valitsus otsustas kasutada kõigi nimiväärtustega Iiri müntidel ühesugust rahvuslikku kujundit: traditsioonilist Iiri sümbolit keldi harfi, mündi väljalaskeaastat ja sõna „Éire” (Iirimaa iiri keeles). Harfi kujundas Jarlath Hayes.   ItaaliaMündil on kujutatud Leonardo da Vinci 15. sajandi joonistust "Vitruviuse inimene" inimkeha ideaalsetest proportsioonidest. Kuna see on ümmargune, mahub ta täpselt münti.   KreekaMündil kujutatud öökull on pärit Antiik-Ateena 4-drahmiselt mündilt (5. sajand eKr). Öökull on vanakreeka mütoloogiast pärit jumalanna Athena sümbol, ühtlasi sümboliseerib öökull nii teadmisi ja tarkust, mida Athena kehastas, kui Ateena linna, mille kaitsjaks Athena oli.   KüprosMündil on kujutatud vaseajast pärinevat ristikujulist jumalakuju (umbes 3000 eKr). See iseloomustab ilmekalt saare eelajaloolist kunsti ning osutab Küprose tähtsusele tsivilisatsiooni ja antiikaja südames. Küprosel on euro kasutusel alates 1. jaanuarist 2008.   LuksemburgMündid kujundas Yvette Gastauer-Claire Luksemburgi suurhertsogi ja valitsuse tellimusel. Kõigil Luksemburgi müntidel on kujutatud suurhertsog Henri portreed. Lisaks on müntidel väljalaskeaasta ja sõna „Luksemburg” letseburgi keeles.   HollandMüntidel on kujutatud kuninganna Beatrixi profiilis ja sõnu „Beatrix, Madalmaade kuninganna” hollandi keeles.   MaltaMüntidel on kujutatud Sõltumatu Malta Ordu embleemi. Aastatel 1530–1798, mil ordu valitses Maltal, hakati kaheksatipulist risti seostama saarega ja tänapäeval nimetatakse seda sageli Malta ristiks. Malta võttis euro kasutusele 1. jaanuaril 2008.   MonacoEsimesel mündiseerial kujutati prints Rainier III ja tagaplaanil Albert II. Rainier' surma tõttu 2005 asendati see kujundus vürst Albert II portreega. 1. seeria (2002–2005) 2. seeria (2006–)  PortugalMüntidel on kujutatud Portugali kindlusi ja vappe, mida ümbritsevad Euroopa Liidu tähed. Need sümboliseerivad dialoogi, väärtuste jagamist ja Euroopa ülesehitamise dünaamikat. Müntide keskel on kujutatud Portugali kuninglikku pitsatit 1144. aastast.   PrantsusmaaMündil on kujutatud kunstnik Joaquim Jimineze joonistatud puud, mis sümboliseerib elu, järjepidevust ja kasvu. Puud ümbritseb kuusnurk ja riigi moto "Liberté, Egalité, Fraternité" (Vabadus, võrdsus, vendlus).   SaksamaaMündil on kujutatud Saksamaa vappi ehk suveräänsuse traditsioonilist sümbolit kotkast ümbritsetuna 12 tähest. Motiivi kujundasid Heinz ja Sneschana Russewa-Hoyer.   San MarinoMündil on kujutatud vabariigi ametlikku vappi.   SlovakkiaMündil on kujutatud Slovakkia riigivapi motiivi: kahekordset risti kolmel mäel. Euro on Slovakkias kasutusel alates 1. jaanuarist 2009.   SloveeniaMündil on kujutatud esimese sloveenikeelse trükitud raamatu autorit Primož Trubarit. Trubar oli kujutatud ka sloveeni tolaril.   Soome:Mündil on kujutatud Pertti Mäkise loodud motiivi kahe lendava laululuigega, kes on Soome rahvuslind. Motiiv pärineb Soome iseseisvuse 80. aastapäevale pühendatud meenemündi kavandikonkursile esitatud võistlustööst. 1. seeria (2002–2006) 2. seeria (2007–)  VatikanVatikani müntide kujundus on muutunud kaks korda. Esimesel mündiseerial on kujutatud paavsti Johannes Paulus II ja nime CITTA DEL VATICANO (Vatikani linnriik). Paavsti surma järel kujundust muudeti, sellel kujutati Camera Apostolica embleemi ja Camerlengo vappi. Kui paavstiks valiti Benedictus XVI, siis hakati väljastama tema näopildiga münte. 1. seeria (2002–2005) 2. seeria (2005–2006) 3. seeria (2006–)

 Plaanitud kujundused 

Viited

Kategooria:Euromünt